ai4bharat/Pralekha huggingface dataset:
రైల్వే మంత్రిత్వ శాఖ
ఈ నెల 28న, 'భారత్ గౌరవ్ టూరిస్ట్ ట్రైన్' ద్వారా పూరి-గంగాసాగర్ దివ్య కాశీ యాత్రను ప్రారంభించనున్న రైల్వే శాఖ
“దేఖో అప్నా దేశ్”, “ఏక్ భారత్ శ్రేష్ఠ భారత్” కార్యక్రమాల కింద పూరి-గంగాసాగర్ దివ్య కాశీ యాత్రను పుణె నుంచి ప్రారంభించనున్న రైల్వే శాఖ
పూరి, కోల్కతా, గయ, వారణాసి, ప్రయాగ్రాజ్లోని ముఖ్యమైన మతపరమైన ప్రదేశాలను చుట్టి వచ్చేలా 9 రాత్రులు/10 పగళ్ల యాత్ర
జగన్నాథ ఆలయం, కోణార్క్ ఆలయం, లింగరాజ్ ఆలయం, కాళీ బరి, విష్ణు కుండ్ ఆలయం, కాశీ విశ్వనాథ దేవాలయం వంటి అనేక దివ్య క్షేత్రాలను సందర్శించేందుకు పర్యాటకులకు అవకాశం
భారత్ గౌరవ్ ట్రైన్లోని ప్రత్యేకమైన ఎల్హెచ్హీ రేక్లో సౌకర్యవంతమైన రైలు ప్రయాణం, రైలులో ఉన్నప్పుడు & లేనప్పుడు భోజనం, రహదారి ప్రయాణం, ప్రకృతి వీక్షణం, వసతి ఏర్పాట్లతో కూడిన ప్యాకేజీ అందిస్తున్న ఐఆర్సీటీసీ
7 స్లీపర్ క్లాస్ కోచ్లు, 3 ఏసీ-3 టైర్, 1 ఏసీ-2 టైర్ కోచ్లతో 750 మంది ప్రయాణికుల కోసం 3 విభాగాల్లో పర్యటన ప్యాకేజీని అందిస్తున్న ఐఆర్సీటీసీ
భారత ప్రభుత్వం ప్రవేశపెట్టిన 'దేఖో అప్నా దేశ్', 'ఏక్ భారత్ శ్రేష్ఠ భారత్' వంటి పర్యాటక కార్యక్రమాలను ప్రోత్సహించే లక్ష్యంతో దేశంలోని వివిధ ప్రాంతాల నుంచి 'భారత్ గౌరవ్ టూరిస్ట్ ట్రైన్'లను రైల్వే మంత్రిత్వ శాఖ నడుపుతోంది. భారతదేశాన్ని జాతీయ, అంతర్జాతీయ గమ్యస్థానంగా తీర్చిదిద్దడం ఈ కార్యక్రమాల ఉద్దేశం. దేశీయ, అంతర్జాతీయ పర్యాటకులకు భారతదేశ గొప్ప సాంస్కృతిక, మతపరమైన వారసత్వాన్ని ప్రదర్శించడానికి ఈ ప్రత్యేక రైళ్లను నడుపుతున్నారు.
ఈ నెల 28న, పూరి నుంచి గంగాసాగర్ దివ్య కాశీ యాత్రను ప్రారంభించేందుకు భారతీయ రైల్వే సిద్ధమైంది. సనాతన్ ధర్మ పేరిట నడిచే ఈ ప్రత్యేక రైల్లో అన్ని సీట్లు ఇప్పటికే నిండిపోయాయి. 9 రాత్రులు/10 పగళ్ల పాటు సాగే యాత్రలో పూరి, కోల్కతా, గయా, వారణాసి, ప్రయాగ్రాజ్లోని ముఖ్యమైన మతపరమైన ప్రదేశాలను పర్యాటకులు సందర్శిస్తారు. పూరిలోని జగన్నాథుడి ఆలయం, కోణార్క్ ఆలయం, పూరిలోని లింగరాజ్ ఆలయం, కోల్కతాలోని కాళీ బరి, గయలోని గంగా సాగర్, విష్ణు కుండ్ ఆలయం, బోధ్ గయ, వారణాసిలోని కాశీ విశ్వనాథుడి ఆలయం, గంగా ఘాట్, ప్రయాగ్రాజ్లోని త్రివేణి సంగమం వంటి అత్యంత ప్రసిద్ధ దేవాలయాలు మరియు ఇతర తీర్థ స్థలాలను పర్యాటకులు చూడవచ్చు.
భారత్ గౌరవ్ ట్రైన్ ద్వారా ప్రత్యేక ఎల్హెచ్బీ రేక్లో సౌకర్యవంతమైన ప్రయాణం, రైలులో ఉన్నప్పుడు & లేనప్పుడు భోజనం, రహదారి ప్రయాణం & ప్రకృతి వీక్షణం కోసం మంచి బస్సులు, ప్రయాణ ప్రణాళిక ప్రకారం వసతి ఏర్పాటు, భద్రత, ప్రయాణ బీమా, పర్యటన సమయంలో రక్షణ, వసతి సేవలు, రైలు ప్రయాణ సమయంలో వినోద కార్యక్రమాలు వంటి వాటిని ఐఆర్సీటీసీ అందిస్తోంది.
7 స్లీపర్ క్లాస్ కోచ్లు, 3 ఏసీ-3 టైర్, 1 ఏసీ- 2 టైర్ కోచ్లతో ఎకానమీ, కంఫర్ట్, డీలక్స్ విభాగాల్లో ఈ పర్యటనను ఐఆర్సీటీసీ అందిస్తోంది. మొత్తం 750 మంది ప్రయాణికులకు బుకింగ్లను అందిస్తోంది. ఎకానమీ విభాగానికి ఎక్కువ బుకింగ్లు కేటాయించింది.
పర్యటన ధర ఆకర్షణీయంగా, రైలు ఆక్యుపెన్సీని పెంచేలా ఉంటుంది. అందమైన ఆధ్యాత్మిక ప్రయాణాన్ని ఆస్వాదించడానికి, ఈ పవిత్ర యాత్రలో తమను తాము తెలుసుకోవడానికి వచ్చే సనాతన్ ధర్మ ప్రయాణీకులను స్వాగతించడానికి భారతీయ రైల్వే సిద్ధంగా ఉంది.
హోం మంత్రిత్వ శాఖ
గతంలో అనుమతించినట్టే నిత్యావసర వస్తువుల లావాదేవీలను కొనసాగించనున్న ఈ-కామర్స్ కంపెనీలు
ఈ-కామర్స్ కంపెనీల లావాదేవీలతో పాటు మొత్తం నిత్యావసర సరుకుల సరఫరా గొలుసు సజావుగా సాగేలా రాష్ట్రాలు తగు చర్యలు తీసుకోవాలి
కోవిడ్-19ని ఎదుర్కోడానికి దేశవ్యాప్తంగా విధించిన లాక్ డౌన్ కి సంబంధించి అన్ని మంత్రిత్వ శాఖలు / విభాగాలకు సూచించిన ఏకీకృత సవరించిన మార్గదర్శకాల ప్రకారం కొన్ని కార్యకలాపాల మినహాయింపునకు హోం వ్యవహారాల మంత్రిత్వ శాఖ  ఆదేశాలు జారీ చేసింది.

నేటి ఆదేశాల ప్రకారం ఈ-కామర్స్ కంపెనీలకు సంబంధించిన 14 నిబంధనను ఏకీకృత సవరించిన మార్గదర్శకాల నుండి మినహాయించారు. దీనిపై మళ్ళీ స్పష్టతను ఇస్తూ నిత్యావసరం కాని వస్తువుల లావాదేవీలకు ఈ-కామర్స్ కంపెనీలపై ఆంక్షలు కొనసాగుతాయి, అయితే గతంలో లాగే నిత్యావసర వస్తువులను మాత్రం ఆపరేట్ చేయడానికి ఈ-కామర్స్ కంపెనీలకు మార్గదర్శకాల్లో 13 నిబంధన కింద అనుమతి ఉంటుంది.
ఈ సమాచారాన్ని కేంద్ర హోం మంత్రిత్వ శాఖ అన్ని రాష్ట్రాలు, కేంద్రపాలిత ప్రాంతాలకు పంపి, ఈ అంశాలను అన్ని క్షేత్ర స్థాయి ఏజెన్సీలకు, ప్రజలకు తెలిసేలా చర్యలు తీసుకోవాలని సూచించింది. తద్వారా ఈ-కామర్స్ తో సహా నిత్యావసర వస్తువుల సరఫరా గొలుసు వ్యవస్థ సజావుగా పనిచేసేలా చూడాలని హోం మంత్రిత్వ శాఖ పేర్కొంది. తదనుగుణంగా రాష్ట్రాలు, కేంద్రపాలిత ప్రాంతాలు జారీ చేసే ఆదేశాలు సక్రమంగా అమలయ్యేలా చూడాలని కేంద్ర ఆదేశాలు వెళ్లాయి.
Click here to see the Official Communication to States/UTs
(
యువజన వ్యవహారాలు, క్రీడల మంత్రిత్వ శాఖ
కోవిడ్ క్లిష్టకాలంలో మాజీ అంతర్జాతీయ అథ్లెట్లు మరియు కోచ్ లకు అండగా ఐఓఏ, మ్యాన్, సాయ్
కోవిడ్-19 సమయంలో దేశానికి అంతర్జాతీయ పోటీలలో ప్రాతినిధ్యం వహించిన మాజీ అంతర్జాతీయ అథ్లెట్లు, క్రీడాకారులకు శిక్షణ ఇచ్చిన కోచ్ లకు అవసరమైన వైద్య సౌకర్యాలు కల్పించి వారిని ఆర్ధికంగా ఆదుకొని ఇతర సౌకర్యాలను కల్పించడానికి కేంద్ర యువజన వ్యవహారాలు క్రీడల మంత్రిత్వ శాఖ , ఇండియన్ ఒలింపిక్ సంఘం , స్పోర్ట్స్ అథారిటీ అఫ్ ఇండియా  సంయుక్తంగా ఒక ప్రత్యేక కేంద్రాన్ని నెలకొల్పాయి.
తమకు అవసరమైన వైద్య సౌకర్యాలు, ఆక్సిజన్, ఆసుపత్రిలో చేరడం లాంటి అంశాలతోపాటు ఇతర సౌకర్యాల కోసం  లో మాజీ అంతర్జాతీయ అథ్లెట్లు మరియు కోచ్ లు ఆన్ లైన్ లో దరఖాస్తు చేసుకోవలసి ఉంటుంది. ఈ సౌకర్యం ఇప్పటికే అందుబాటులోకి వచ్చింది. రాష్ట్రాలవారీగా అందే దరఖాస్తులను పరిశీలించి తగిన సహకారం, సహాయాన్ని అందించడానికి రాష్ట్రాల ప్రతినిధులు, ఐఓఏ, సాయ్ ప్రతినిధులతో జాతీయ స్థాయిలో ఒక కమిటీ ఏర్పాటయింది.
దీనిపై మాట్లాడిన "భారతదేశంలో క్రీడలకు తమ జీవితమంతా సహకరించి దేశానికి పురస్కారాలను తీసుకువచ్చిన వారికి మేము అండగా నిలుస్తాము. ప్రస్తుత క్లిష్ట పరిస్థితుల్లో మాజీ అథ్లెట్లు లేదా కోచ్లు కోవిడ్ 19 మహమ్మారిపై పోరాడటానికి అవసరమైన పూర్తి సహాయ సహకారాలను అందించడానికి మేము సిద్ధంగా ఉన్నాము. ప్రభుత్వం మరియు ఐఓఏ కలసి ఈ కార్యక్రమాన్ని అమలు చేయడం సంతోషంగా ఉంది. అవసరమైన వారికి సహాయం చేయగలమన్న మాకు నమ్మకం ఉంది. " అని కేంద్ర యువజన వ్యవహారాలు మరియు క్రీడా శాఖ మంత్రి శ్రీ కిరెన్ రిజిజు అన్నారు.
భారతదేశంలోఒక పెద్ద వ్యవస్థగా వున్న క్రీడా కుటుంబాన్ని క్లిష్ట పరిస్థితుల్లో ఆదుకోవలసిన అవసరం ఉందని ఐఓఏ అధ్యక్షుడు డాక్టర్ నరీందర్ ధ్రువ్ బాత్రా అన్నారు. క్రీడాకారులను అడ్డుకొని వారికి అండగా నిలవడానికి ముందుకు వచ్చిన క్రీడలశాఖ మంత్రికి, ప్రభుత్వానికి ఆయన కృతజ్ఞతలు తెలిపారు. దీనివల్ల అనేకమంది మాజీ అంతర్జాతీయ అథ్లెట్లు మరియు కోచ్ లకు ప్రయోజనం కలుగుతుందని ఆయన అన్నారు.
రాష్ట్ర ప్రభుత్వాల సహకారంతో ఇప్పటికే అమలు చేస్తున్న వైద్య ఇతర సౌకర్యాలతో పాటు అదనంగా సౌకర్యాలను కల్పించడానికి క్రీడాకారుల కోసం ఏర్పాటైన పండిట్ దీన్దయాల్ ఉపాధ్యాయ జాతీయ సంక్షేమ నిధి  నుంచి అదనపు నిధులను అవసరమైన క్రీడాకారులు వారి కుటుంబ సభ్యులకు అందిస్తారు.
నౌకారవాణా మంత్రిత్వ శాఖ
గౌహతిలోని మాలిగావ్ నుండి రోజ్గార్ మేళాలో పాల్గొన్న శ్రీ సర్బానంద సోనోవాల్. 200 మందికి పైగా విజయవంతమైన అభ్యర్థులకు నియామక పత్రాలు అందజేశారు.
కేంద్ర ఓడరేవులు, షిప్పింగ్ & జలమార్గాలు మరియు ఆయుష్ మంత్రి శ్రీ సర్బానంద సోనోవాల్ గౌహతిలోని మాలిగావ్లో జరిగిన రోజ్గార్ మేళాలో పాల్గొన్నారు.కార్యక్రమంలో భాగంగా 200 మందికి పైగా విజయవంతమైన అభ్యర్థులకు ఈ రోజు అపాయింట్మెంట్ లెటర్లు అందజేశారు.
ఈ సందర్భంగా కేంద్ర మంత్రి మాట్లాడుతూ.."దేశంలోని యువతకు ఈరోజు చారిత్రాత్మకమైన రోజు. ప్రధాన మంత్రి శ్రీ నరేంద్ర మోదీ చైతన్యవంతమైన నాయకత్వంలో దేశంలోని దాదాపు 75,000 మంది యువకులు విధుల్లో చేరారు. మోదీ జీ నిర్దేశించినట్టుగా 2047 నాటికి భారతదేశం ఆత్మనిర్భర్ భారత్గా మారడానికి అమృత్కాల్ సమయంలో నవ భారతదేశాన్ని రూపొందించడంలో మరియు నిర్మించడంలో మన యువత పాత్ర చాలా కీలకం. మోదీ జీ నేతృత్వంలోని ప్రభుత్వం దేశంలోని యువతకు సాధికారత కల్పించేందుకు కట్టుబడి ఉంది. ఈ కొత్త బలమైన భారతదేశానికి డ్రైవర్లుగా మారేందుకు వీలు కల్పిస్తున్నాం. ఈ పవిత్రమైన ధంతేరస్ రోజున భారతదేశ శ్రేయస్సు మరియు అభివృద్ధి కోసం మన డైనమిక్ లీడర్ శ్రీ నరేంద్ర మోడీ జీతో కలిసి పనిచేయాలని నేను యువతకు పిలుపునిస్తున్నాను" అని తెలిపారు.
ప్రధాన మంత్రి కార్యాలయం
రోమ్, గ్లాస్గో పర్యటనలకు బయలుదేరే ముందు ప్రధానమంత్రి ప్రకటన
ప్రధానమంత్రి మారియో డ్రాఘి ఆహ్వానం మేరకు నేను 2021 అక్టోబర్ 29-31 తేదీల మధ్య ఇటలీలోని రోమ్ నగరాన్ని, వాటికన్ నగరాన్ని సందర్శిస్తున్నాను. ప్రధానమంత్రి బోరిస్ జాన్సన్ ఆహ్వానం మేరకు ఆ తర్వాత 2021 నవంబర్ 1-2 తేదీల్లో యునైటెడ్ కింగ్ డమ్ లోని గ్లాస్గో నగరాన్ని సందర్శిస్తాను.
రోమ్ లో నేను జి-20 నాయకుల 16వ శిఖరాగ్ర సదస్సులో పాల్గొంటాను. ప్రస్తుత మహమ్మారి నుంచి ప్రపంచ ఆర్థిక, ఆరోగ్య రికవరీ, సుస్థిర అభివృద్ధి, వాతావరణ మార్పులు వంటి అంశాలపై చర్చల్లో జి-20 నాయకులతో కలిసి పాల్గొంటాను. 2020లో కోవిడ్ మహమ్మారి విజృంభణ అనంతరం భౌతికంగా జరుగుతున్న తొలి జి-20 శిఖరాగ్ర సదస్సు ఇదే. మహమ్మారి అనంతర కాలంలో ఆర్థిక శక్తిని మరింత బలోపేతం చేయడంలోను, సమ్మిళితత్వం, సుస్థిరతలు పెంపొందించడంలోను జి-20 ఏ విధంగా చోదకశక్తిగా నిలవగలదనే అంశం కూడా చర్చించేందుకు ఇది చక్కని అవకాశం.
ఇటలీ పర్యటనలో భాగంగా నేను వాటికన్ నగరాన్ని కూడా సందర్శిస్తాను. అక్కడ పోప్ తోను, విదేశాంగ మంత్రి కార్డినల్ పీట్రో పరోలిన్ తోను సమావేశమవుతాను.
జి-20 శిఖరాగ్ర సదస్సు సమయంలో భాగస్వామ్య దేశాల నాయకులతో సమావేశమై ఆయా దేశాలతో భారత ద్వైపాక్షిక సంబంధాల్లో పురోగతిని సమీక్షిస్తాను.
అక్టోబర్ 31న జి-20 శిఖరాగ్ర సదస్సు ముగిసిన అనంతరం ఐక్యరాజ్యసమితి వాతావరణ మార్పుల విభాగం  నిర్వహణలోని 26వ కాన్ఫరెన్స్ ఆఫ్ పార్టీస్  సమావేశంలో పాల్గొనేందుకు గ్లాస్గో వెళ్తాను. 2021 నవంబర్ 1-2 తేదీల్లో ప్రపంచ నాయకుల సదస్సు పేరిట జరిగే సిఓపి-26 అత్యున్నత స్థాయి సమావేశంలో 120 మంది దేశాధినేతలు/ ప్రభుత్వాధినేతలతో కలిసి పాల్గొంటాను.
ప్రకృతితో సామరస్యపూర్వకంగా జీవించడం అనే సాంప్రదాయం, భూగోళం పట్ల ఎనలేని గౌరవం ఇచ్చే సంస్కృతికి అనుగుణంగా మనం స్వచ్ఛ, పునరుత్పాదక ఇంధనం, ఇంధన సమర్థత, అడవుల పెంపకం, జీవ వైవిధ్యం రంగాల్లో ఆశావహమైన కార్యాచరణ ప్రణాళికతో ముందుకు సాగుతున్నాం. వాతావరణ మైత్రితో కూడిన ఉమ్మడి ప్రయత్నాలు, నివారణ చర్యలు, సంయమనం, బహుముఖీన భాగస్వామ్యాల ఏర్పాటులో భారతదేశం ఇప్పుడు కొత్త రికార్డులు నెలకొల్పుతోంది. పునరుత్పాక ఇంధనం స్థాపిత శక్తి, పవన, సౌర విద్యుత్తు సామర్థ్యాల్లో భారతదేశం ప్రస్తుతం అగ్రశ్రేణి దేశాల్లో ఒకటిగా నిలుస్తోంది. వాతావరణ కార్యాచరణలో భారతదేశం అద్భుత పురోగతి, విజయాల గురించి నేను డబ్ల్యుఎల్ఎస్ లో వివరిస్తాను.
కార్బన్ విభాగంలో సమాన పంపిణీ; నివారణ చర్యలు, అమలు; సంయమనం, ఆర్థిక వనరుల సమీకరణ, సాంకేతిక పరిజ్ఞానం బదిలీ; హరిత, సమ్మిళిత వృద్ధికి సుస్థిరతతో కూడిన జీవన ప్రమాణాల అమలు ప్రాధాన్యత వంటి అంశాలన్నింటినీ నేను ప్రముఖంగా ప్రస్తావిస్తాను.
(వాతావరణ కార్యాచరణలో భాగస్వాములు, భాగస్వామ్య దేశాల నాయకులు, ఇన్నోవేటర్లు, అంతర్ ప్రభుత్వ సంస్థలతో సమావేశమయ్యేందుకు, స్వచ్ఛతతో కూడిన వృద్ధిని మరింతగా పెంపొందించడానికి మార్గాల అన్వేషణకు సిఓపి-26 శిఖరాగ్ర సదస్సు చక్కని అవకాశం.
మంత్రిమండలి
సౌర శక్తి రంగం లో సహకారం కోసం భారతదేశానికి, ఉజ్బెకిస్తాన్ కు మధ్య అవగాహన పూర్వక ఒప్పందం పై సంతకాలకు ఆమోదం తెలిపిన మంత్రిమండలి
సౌర శక్తి రంగం లో సహకారం కోసం భారతదేశాని కి, ఉజ్బెకిస్తాన్ కు మధ్య అవగాహన పూర్వక ఒప్పంద పత్రం  పై సంతకాల అంశాన్ని ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం దృష్టి కి తీసుకు రావడమైంది.
ఈ కింద పేర్కొన్న మేరకు పరస్పరం గుర్తించిన రంగాల లో భారతదేశానికి కి చెందిన నూతన మరియు నవీకరణ యోగ్య శక్తి మంత్రిత్వ శాఖ పరిధి లోని నేశనల్ ఇన్స్ టిట్యూట్ ఆఫ్ సోలర్ ఎనర్జి  కి, ఉజ్బెకిస్తాన్ కు చెందిన ఇంటర్ నేశనల్ సోలర్ ఎనర్జి ఇన్స్ టిట్యూట్  కి మధ్య పరిశోధన/ప్రత్యక్ష నిరూపణ/ప్రయోగాత్మక పథకాల ను గుర్తించడం ఈ ఒప్పందం లో ప్రధాన కార్య రంగం గా ఉంది:
1) సోలర్ ఫోటోవోల్టిక్;
2) నిలవ సంబంధిత సాంకేతిక పరిజ్ఞానాలు;
3) సాంకేతిక విజ్ఞానం బదలాయింపు.
పరస్పర ఒప్పందం ప్రాతిపదిక న, అంతర్జాతీయ సౌర కూటమి  సభ్యత్వ దేశాల లో ప్రయోగత్మక పథకాన్ని అమలు లోకి తీసుకు రావడానికి, ఆ పథకం సేవలను వినియోగించుకోవడానికి ఉభయ పక్షాలు కృషి చేయనున్నాయి.
యువజన వ్యవహారాలు, క్రీడల మంత్రిత్వ శాఖ
నగదు పురస్కారాలు.. ప్రయోజనాలు సులభంగా పొందడానికి క్రీడాకారులు.. శిక్షకులకు సాయపడే ఆన్లైన్ పోర్టల్
డిజిటల్ భారతం కార్యక్రమం ద్వారా భారత పౌరులకు సాధికారత కల్పన కొనసాగుతోంది. ఈ నేపథ్యంలో ‘సెంటర్ ఫర్ స్కీమ్స్ ఆఫ్ స్పోర్ట్స్’ విభాగం ఆన్లైన్ పోర్టల్ను ప్రారంభించింది. క్రీడాకారులు, శిక్షకులు నగదు పురస్కారాలతోపాటు తమకు లభించే ఇతర ప్రయోజనాల కోసం దరఖాస్తు చేయడాన్ని ఇది సులభం, పారదర్శకంగా మార్చింది.
అర్హులైన ఆటగాళ్లు, క్రీడాకారులు తమ దరఖాస్తులను సంబంధిత క్రీడా సమాఖ్యల ద్వారా పంపిన తర్వాత ఫలితం కోసం ఇకపై ఎదురుచూడాల్సిన అవసరం ఉండదు. ఈ మేరకు వారు తమ అర్హతలకు అనుగుణంగా “dbtyas-sports.gov.in” వెబ్ పోర్టల్ ద్వారా నేరుగా దరఖాస్తు చేసుకోవచ్చు. నిర్దిష్ట క్రీడా పోటీలు ముగిసిన చివరి తేదీ నుంచి 6 నెలల్లోగా క్రీడాకారులు నగదు అవార్డు పథకాల కోసం దరఖాస్తు చేసుకోవచ్చు. ఈ దరఖాస్తుల ప్రగతిని ఆన్లైన్ పోర్టల్ ద్వారా ఎప్పటికప్పుడు పరిశీలించుకోవడం కూడా సులభమే.
క్రీడా మంత్రిత్వ శాఖ పరిధిలోని i.అంతర్జాతీయ క్రీడా పోటీలలో పతక విజేతలు-వారి శిక్షకుల కోసం నగదు పురస్కారాల పథకం ii. పండిట్ దీనదయాళ్ ఉపాధ్యాయ జాతీయ క్రీడాకారుల సంక్షేమ పథకం iii.ప్రతిభావంతులైన క్రీడాకారులకు పెన్షన్ పథకం ద్వారా ప్రయోజనం పొందడానికి దరఖాస్తులను ఈ పోర్టల్ ద్వారా పూరించవచ్చు. మరోవైపు డెఫ్లింక్స్  క్రీడాకారులకూ పెన్షన్ ప్రయోజనాలను ప్రభుత్వం వర్తింపజేసింది.
దరఖాస్తుల పరిశీలన-పరిష్కార సమయం తగ్గింపు దిశగా మూడు పథకాలలోనూ తనిఖీ ప్రక్రియ చాలావరకూ సడలించబడింది. కాగా, మునుపటి విధానం కింద క్రీడా సమాఖ్యల ద్వారా అందిన దరఖాస్తుల పరిశీలన, ఆమోదానికి కొన్ని సందర్భాల్లో 1-2 సంవత్సరాల వరకూ సమయం పట్టేది. ఈ పరిస్థితిని తప్పిస్తూ తెచ్చిన తాజా విధానం విప్లవాత్మకమైనదని కేంద్ర యువజన వ్యవహారాలు-క్రీడాశాఖల మంత్రి అనురాగ్ ఠాకూర్ ప్రశంసించారు. ఇది పారదర్శకత, జవాబుదారీతనం పెంపునకు దోహదం చేస్తుందన్నారు. ఈ కొత్త పోర్టల్ డీబీటీ-ఎంఐఎస్లతో అనుసంధానమైనందున క్రీడాకారుల బ్యాంకు ఖాతాలకు నేరుగా నిధుల బదిలీకి ఇది వీలు కల్పిస్తుంది. తద్వారా భారత ప్రభుత్వ ప్రత్యక్ష ప్రయోజన బదిలీ కార్యక్రమ లక్ష్యాలు నెరవేరుతాయి.
ప్రధాన మంత్రి కార్యాలయం
ఖుంటి లోక్సభ స్థానం పరిధిలోని గుమ్లా సమితిలో మహిళా వికాస్ మండల్ వార్షిక సర్వసభ్య సమావేశంలో 15,000 మంది పాల్గొనడంపై ప్రధాని ప్రశంస
జార్ఖండ్ రాష్ట్రంలోని ఖుంటి లోక్సభ స్థానం పరిధిలోగల గుమ్లా సమితిలో మహిళా వికాస్ మండల్ వార్షిక సర్వసభ్య సమావేశానికి 15,000 మంది మహిళలు హాజరు కావడాన్ని ప్రధానమంత్రి శ్రీ నరేంద్ర మోదీ ప్రశంసించారు. ఈ మేరకు ఖుంటి లోక్సభ స్థానం పరిధిలోగల పాల్కోట్  సమితిలో నిర్వహించిన మహిళా వికాస్ మండల్ వార్షిక సర్వసభ్య సమావేశంలో 15,000 మంది మహిళలు పాల్గొన్నారంటూ కేంద్ర గిరిజన వ్యవహారాల శాఖ మంత్రి శ్రీ అర్జున్ ముండా చేసిన ట్వీట్పై స్పందిస్తూ-
ప్రధానమంత్రి ఒక ట్వీట్ద్వారా ఇచ్చిన సందేశంలో:
“ఇదెంతో అభినందించదగిన ప్రయత్నం. మహిళల భాగస్వామ్యం పెరగడం వారి సాధికారతకు, అభివృద్ధికి ఒక సంకేతం” అని పేర్కొన్నారు.
ప్రధాన మంత్రి కార్యాలయం
భారతదేశం లో టీకామందు ను వేయించే కార్యక్రమం ప్రగతి పై సమీక్ష ను నిర్వహించిన ప్రధాన మంత్రి
టీకామందు ఉత్పత్తిదారుల కు మరిన్ని ఉత్పత్తి
విభాగాల ఏర్పాటు కు మార్గాన్ని సుగమం చేయడం లో, ముడి పదార్థాల విషయం లో ఆర్థిక సాయాన్ని అందించడం లో, ముడిపదార్థాల సరఫరా లో భారత ప్రభుత్వం సాయపడుతోంది
టీకా వృథా ను తగ్గించడం కోసం చర్యలను తీసుకోవలసిన అవసరం ఉందని ప్రధాన మంత్రి ఆదేశించారు
ఆరోగ్య సంరక్షణ కార్యకర్త లు, ముందు వరుస లోని సిబ్బంది 45 ఏళ్లకు పైగా వయస్సు కలిగిన, 18-44 ఏళ్ల మధ్య వయస్సు కలిగిన సమూహాలకు టీకామందు తాలూకు రక్షణ ను అందించే స్థితి ని సమీక్షించిన ప్రధాన మంత్రి
భారతదేశం లో టీకామందు ను వేయించే కార్యక్రమం తాలూకు ప్రగతి పై సమీక్ష ను నిర్వహించడం కోసం జరిగిన ఒక ఉన్నత స్థాయి సమావేశాని కి ప్రధాన మంత్రి శ్రీ నరేంద్ర మోదీ అధ్యక్షత వహించారు. సమావేశం సాగిన క్రమం లో, టీకా వేయించే కార్యక్రమం లోని వివిధ అంశాల పై అధికారులు అన్ని విషయాల ను సమగ్రంగా తెలియజేశారు.
ప్రస్తుతం టీకా ల అందుబాటు, దానిని పెంచే పథకానికి సంబధించిన సమాచారాన్ని ప్రధాన మంత్రి కి వివరించడం జరిగింది. వివిధ టీకామందు ల ఉత్పత్తిదారులకు టీకాల ఉత్పత్తి ని శరవేగం గా పెంచడం లో సాయపడటానికి చేసిన ప్రయాసల ను ఆయన దృష్టి కి తీసుకురావడమైంది. భారత ప్రభుత్వం టీకామందు ఉత్పత్తిదారుల తో కలసి సక్రియాత్మకంగా పని చేస్తోంది. మరిన్ని ఉత్పత్తి విభాగాల ఏర్పాటు కు మార్గాన్ని సుగమం చేయడం లో, ముడి పదార్థాల కు ఆర్థిక సహాయాన్ని అందించడం లో, ముడిపదార్థాల ను సరఫరా చేయడం లో వాటికి సాయపడుతోంది.
https://static.pib.gov.in/WriteReadData/userfiles/image/Collage-4copyW69L.jpg
ఆరోగ్య సంరక్షణ కార్యకర్తల తో పాటు ముందువరుస లలోని సిబ్బంది కి టీకామందు ను వేయించే కార్యక్రమం తాలూకు స్థితి ని ప్రధాన మంత్రి సమీక్షించారు. 45 ఏళ్లు పైబడిన వయస్సు కలిగిన వారు సహా 18-44 ఏళ్ల వయస్సు వర్గం లోని వారికి కూడా టీకామందు ను వేయించే పని ఎంతవరకు వచ్చిందీ ఆయన అడిగి తెలుసుకొన్నారు. వివిధ రాష్ట్రాల లో టీకామందు వృథా తాలూకు స్థితి ని కూడా ప్రధాన మంత్రి సమీక్షించారు. టీకామందు వృథా తాలూకు సంఖ్య ఇప్పటికీ అధికం గా ఉందని, దీని ని తగ్గించే దిశ లో తగిన చర్యల ను తీసుకోవలసిన అవసరం ఉందంటూ ప్రధాన మంత్రి ఆదేశించారు.
టీకామందు ను వేయించే ప్రక్రియ ను ప్రజల కు మరింత ఎక్కువ అనుకూలం గా మలచడం కోసం సాంకేతికత పరం గా చేపడుతున్నటువంటి ఉపాయాల ను గురించి కూడా ప్రధాన మంత్రి కి తెలియజేశారు.
ప్రధాన మంత్రి కి టీకామందు అందుబాటు పై రాష్ట్రాల కు ఇస్తున్న ముందస్తు సమాచారాన్ని గురించి ప్రధాన మంత్రి కి అధికారులు వివరించారు. ప్రజల కు ఎలాంటి అసౌకర్యం ఎదురవకుండా ఈ సమాచారాన్ని జిల్లా స్థాయి వరకు అందించవలసిందంటూ రాష్ట్రాలకు చెప్పినట్లు కూడా ప్రధాన మంత్రి కి అధికారులు తెలిపారు.
సమావేశం లో రక్షణ శాఖ మంత్రి, హోం మంత్రి, ఆర్థిక శాఖ మంత్రి, వాణిజ్యం-పరిశ్రమ శాఖ మంత్రి, సమాచారం- ప్రసార శాఖ మంత్రుల తో పాటు ప్రధాన మంత్రి కి ప్రిన్సిపల్ సెక్రట్రి, కేబినెట్ సెక్రట్రి, ఆరోగ్య కార్యదర్శి, ఇంకా ఇతర ముఖ్య అధికారులు పాల్గొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
నిత్యావసర వస్తువుల  బిల్లు, 2020 ని ఆమోదించిన పార్లమెంట్
ఈ బిల్లు రైతులకే కాకుండా, వినియోగదారులు, పెట్టుబడిదారులకు కూడా అనుకూల వాతావరణ పరిస్థితులు కల్పిస్తుంది : శ్రీ దాన్వే రావుసాహెబ్ దాదారావ్
శీతల గిడ్డంగులలో ఎక్కువ పెట్టుబడులు పెట్టడం, ఆహార సరఫరా గొలుసు ఆధునీకరణ, ధర స్థిరత్వాన్ని తీసుకురావడం, పోటీ మార్కెట్ వాతావరణాన్ని సృష్టించడం మరియు వ్యవసాయ ఉత్పత్తుల వ్యర్థాలను నివారించడానికి చట్టం సహాయపడుతుంది.
తృణధాన్యాలు, పప్పుధాన్యాలు, నూనె గింజలు, వంట నూనెలు, ఉల్లిపాయ, బంగాళాదుంపలు వంటి వస్తువులను నిత్యావసర వస్తువుల జాబితా నుండి తొలగించే నిబంధనలతో కూడిన నిత్యావసర వస్తువుల  బిల్లు 2020ని ఈ రోజు రాజ్యసభ ఆమోదించింది. అంతకుముందు, 2020 జూన్ 5 న ప్రకటించిన ఆర్డినెన్స్ల స్థానంలో 2020 సెప్టెంబర్ 14 న లోక్సభలో వినియోగదారుల వ్యవహారాలు, ఆహార, ప్రజా పంపిణీ శాఖ మంత్రి శ్రీ దాన్వే రావుసాహెబ్ దాదారావ్ ఈ బిల్లును ప్రవేశపెట్టారు. ఈ బిల్లును లోక్సభ 2020 సెప్టెంబర్ 15న ఆమోదించింది.
ప్రైవేట్ పెట్టుబడిదారులు తమ వ్యాపార కార్యకలాపాలలో అధిక నియంత్రణ జోక్యం జరుగుతుందనే భయాలను తొలగించడం ఈసి  బిల్లు 2020 లక్ష్యం. ఉత్పత్తి, నిల్వచేయడం, తరలించడం, పంపిణీ చేయడం, సరఫరా చేసే స్వేచ్ఛ ఆర్థిక వ్యవస్థలను ఇంకా బలోపేతం చేయడానికి అవకాశం ఇస్తుంది. వ్యవసాయ రంగంలోకి ప్రైవేట్ రంగం / విదేశీ ప్రత్యక్ష పెట్టుబడులను ఆకర్షిస్తుంది. ఇది కోల్డ్ స్టోరేజ్లలో పెట్టుబడులు పెట్టడానికి, ఆహార సరఫరా గొలుసు ఆధునీకరణకు సహాయపడుతుంది.
ప్రభుత్వం, నియంత్రణ వాతావరణాన్ని సరళీకృతం చేస్తూనే, వినియోగదారుల ప్రయోజనాలను పరిరక్షించేలా చూసింది. యుద్ధం, కరువు, అసాధారణమైన ధరల పెరుగుదల, ప్రకృతి వైపరీత్యాలు వంటి పరిస్థితులలో, అటువంటి వ్యవసాయ ఆహార పదార్థాలను నియంత్రించవచ్చని సవరణలో పేర్కొంది. ఏదేమైనా, విలువ గొలుసు పాల్గొనేవారి వ్యవస్థాపిత సామర్థ్యం, ఎగుమతిదారు ఎగుమతి డిమాండ్ అటువంటి స్టాక్ పరిమితి విధించడం నుండి మినహాయించబడతాయి, వ్యవసాయంలో పెట్టుబడులను నిరుత్సాహపరచకుండా చూస్తారు.
ఈ రోజు ఈ బిల్లును రాజ్యసభ ఆమోదించే ముందు చర్చకు సమాధానమిస్తూ, వినియోగదారుల వ్యవహారాల, ఆహార, ప్రజా పంపిణీ శాఖల మంత్రి శ్రీ దాన్వే రావుసాహెబ్ దాదారావు మాట్లాడుతూ నిల్వ సౌకర్యాలు లేకపోవడం వల్ల వ్యవసాయ ఉత్పత్తులను వృధా అవ్వకుండా నిరోధించడానికి ఈ సవరణ అవసరమని అన్నారు. ఈ సవరణ రైతులకు మాత్రమే కాకుండా వినియోగదారులకు, పెట్టుబడిదారులకు కూడా అనుకూలమైన వాతావరణాన్ని సృష్టిస్తుందని, ఖచ్చితంగా మన దేశాన్ని స్వావలంబన చేస్తుందని అన్నారు. ఈ సవరణ వ్యవసాయ రంగం మొత్తం సరఫరా గొలుసు విధానాన్ని బలోపేతం చేస్తుందని అన్నారు. ఈ రంగంలో పెట్టుబడులను ప్రోత్సహించడం ద్వారా మరియు వ్యాపార సౌలభ్యాన్ని ప్రోత్సహించడం ద్వారా రైతు ఆదాయాన్ని రెట్టింపు చేస్తామని ప్రభుత్వం ఇచ్చిన వాగ్దానాన్ని సాధించడానికి కూడా ఈ సవరణ సహాయపడుతుందని తెలిపారు.
నేపథ్యం::
చాలా వ్యవసాయ వస్తువులలో భారతదేశం మిగులుగా మారినప్పటికీ, నిత్యావసర వస్తువుల చట్టం కారణంగా వ్యవస్థాపక స్ఫూర్తి మందగించడంతో కోల్డ్ స్టోరేజ్, గిడ్డంగులు, ప్రాసెసింగ్ మరియు ఎగుమతుల్లో పెట్టుబడులు లేకపోవడం వల్ల రైతులు మంచి ధరలను పొందలేకపోయారు.పంటలు అధిక దిగుబడి ఉన్నప్పుడు, ముఖ్యంగా పాడైపోయే వస్తువుల వల్ల రైతులు భారీ నష్టపోతారు. కోల్డ్ స్టోరేజ్లలో పెట్టుబడులు పెట్టడానికి మరియు ఆహార సరఫరా గొలుసు ఆధునీకరణకు ఈ చట్టం సహాయపడుతుంది. ధర స్థిరీకరణను తీసుకువచ్చేటప్పుడు ఇది రైతులు మరియు వినియోగదారులకు సహాయపడుతుంది. ఇది పోటీ మార్కెట్ వాతావరణాన్ని సృష్టిస్తుంది మరియు నిల్వ సౌకర్యాలు లేకపోవడం వల్ల జరిగే వ్యవసాయ ఉత్పత్తులను వృధా చేయడాన్ని కూడా నివారిస్తుంది.
ప్రధాన మంత్రి కార్యాలయం
ప్రపంచ ఆర్చరీ ఛాంపియన్ షిప్ లో భారతదేశానికి మొట్టమొదటి బంగారు పతకం సాధించిన కాంపౌండ్ మహిళా జట్టును అభినందించిన ప్రధాన మంత్రి
బెర్లిన్ లో జరిగిన వరల్డ్ ఆర్చరీ ఛాంపియన్ షిప్ లో భారత దేశానికి తొలి బంగారు పతకాన్ని సాధించిన భారత మహిళల కాంపౌండ్ జట్టును ప్రధాన మంత్రి శ్రీ నరేంద్ర మోదీ అభినందించారు.
'బెర్లిన్ లో జరిగిన ప్రపంచ ఆర్చరీ ఛాంపియన్ షిప్ లో మన అసాధారణ కాంపౌండ్ మహిళల జట్టు భారత్ కు తొలి స్వర్ణ పతకం తీసుకురావడం దేశానికి గర్వకారణం. మనఛాంపియన్ లకు అభినందనలు! వారి కృషి, అంకితభావం ఈ అద్భుతమైన ఫలితానికి దారితీశాయి' అని ప్రధాన మంత్రి ట్వీట్ చేశారు.
నూతన మరియు పునరుత్పాదక శక్తి మంత్రిత్వ శాఖ
4500 కోట్ల రూపాయల సౌర పీఎల్ఐ పథకానికి బిడ్లు ఆహ్వానించిన ఇరెడా
దేశీయంగా సౌర పీవీ మాడ్యూళ్ల ఉత్పత్తికి భారీ ప్రోత్సాహం
దరఖాస్తు చేయడానికి ఈ నెల 30 వరకు గడువు
'కేంద్ర నూతన, పునరుత్పాదక శక్తి మంత్రిత్వ శాఖ'  ఆధ్వర్యంలో నడిచే ప్రభుత్వ రంగ సంస్థ అయిన 'ఇండియన్ రెన్యువబుల్ ఎనర్జీ డెవలప్మెంట్ ఏజెన్సీ లిమిటెడ్' , సౌర విద్యుత్ ఉత్పత్తి యూనిట్లను ఏర్పాటు చేయడానికి సౌర మాడ్యూళ్ల తయారీదారుల నుంచి బిడ్లను ఆహ్వానించింది. కేంద్ర ప్రభుత్వం చేపట్టిన 4,500 కోట్ల రూపాయల ఉత్పత్తి అనుసంధాన ప్రోత్సాహక  పథకం కింద ఈ బిడ్లను పిలిచింది. ఈ పథకం అమలు సంస్థగా ఇరెడాను ఎంఎన్ఆర్ఈ నియమించింది. సోలార్ ఫోటో వోల్టాయిక్  మాడ్యూళ్ల దేశీయ ఉత్పత్తిని ప్రోత్సహించేందుకు 4500 కోట్ల రూపాయల పథకానికి కేంద్ర మంత్రివర్గం గతంలోనే ఆమోదముద్ర వేసింది.
ఈ పథకానికి దరఖాస్తు చేయడానికి ఈ నెల 30 ఆఖరు తేదీ. అన్ని అర్హతలున్న బిడ్డర్లను జులై 30 కల్లా ఎంపిక చేస్తారు. గత నెల 25న, ఇరెడా తన వెబ్సైట్ ద్వారా దరఖాస్తు ప్రకటన విడుదల చేసింది. ఆన్లైన్ ద్వారా దరఖాస్తు ప్రక్రియ అదే నెల 31 నుంచి ప్రారంభమైంది.
ఈ పథకం కింద కేటాయించిన మొత్తం ఉత్పత్తి సామర్థ్యం కోసం బ్రౌన్ఫీల్డ్ లేదా గ్రీన్ఫీల్డ్ సదుపాయాన్ని దరఖాస్తుదారులు సిద్ధం చేసుకుని ఉండాలి. బ్రౌన్, గ్రీన్ఫీల్డ్ను కలిపి చూపడానికి వీల్లేదు. ఉత్పత్తి సామర్థ్యం కోసం అవసమైన సామగ్రిని బిడ్ చివరి తేదీ కంటే ముందే దిగుమతి చేసుకుంటే, ఈ పథకం కింద అనర్హులుగా గుర్తిస్తారు. కనీసం వెయ్యి మెగావాట్ల సామర్థ్యంతో ఉత్పత్తి యూనిట్ను ఏర్పాటు చేయాలి. అన్ని అర్హతలున్న సంస్థలకు ఏటా, ఐదేళ్లపాటు పీఎల్ఐ అందిస్తారు.
ప్రస్తుతం, విదేశాల నుంచి దిగుమతి చేసుకున్న సౌర బ్యాటరీలు, మాడ్యూళ్లపైనే సౌర విద్యుత్ ఉత్పత్తి ప్రధానంగా ఆధారపడి ఉంది. దేశీయంగా వీటి ఉత్పత్తి అతి తక్కువగా ఉంది. విద్యుత్ రంగం వంటి వ్యూహాత్మక రంగం కోసం విదేశీ దిగుమతులపై ఆధారపడడాన్ని 'అధిక సామర్థ్య సౌర పీవీ మాడ్యూళ్ల జాతీయ కార్యక్రమం' తగ్గిస్తుంది. 'ఆత్మనిర్భర్ భారత్ను' బలోపేతం చేస్తుంది.
ఆరోగ్య, కుటుంబ సంక్షేమ మంత్రిత్వ శాఖ
187.95 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 2.70 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 15,636
గత 24 గంటల్లో నమోదయిన కొత్త కేసులు 2,483
ప్రస్తుత రికవరీ రేటు 98.75%
వారపు పాజిటివిటీ రేటు 0.58%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 187.95 కోట్ల  డోసులను టీకా కార్యక్రమం అధిగమించింది. 2,30,89,167 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 2.70 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు. వీరికి ఇప్పటివరకు 4,68,211 ముందు జాగ్రత్త టీకాలు అందించారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10404823
|
|
రెండో డోసు
|
|
10013086
|
|
ముందు జాగ్రత్త డోసు
|
|
4715948
|
|
ఫ్రంట్లైన్ సిబ్బంది
|
|
మొదటి డోసు
|
|
18415129
|
|
రెండో డోసు
|
|
17533583
|
|
ముందు జాగ్రత్త డోసు
|
|
7402619
|
|
12-14 ఏళ్ల వారు
|
|
మొదటి డోసు
|
|
27096975
|
|
రెండో డోసు
|
|
3727130
|
|
15-18 ఏళ్ల వారు
|
|
మొదటి డోసు
|
|
58203865
|
|
రెండో డోసు
|
|
41567113
|
|
18-44 ఏళ్ల వారు
|
|
మొదటి డోసు
|
|
555533820
|
|
రెండో డోసు
|
|
476068522
|
|
ముందు జాగ్రత్త డోసు
|
|
102702
|
|
45-59 ఏళ్ల వారు
|
|
మొదటి డోసు
|
|
202890196
|
|
రెండో డోసు
|
|
187497026
|
|
ముందు జాగ్రత్త డోసు
|
|
365509
|
|
60 ఏళ్లు పైబడినవారు
|
|
మొదటి డోసు
|
|
126843833
|
|
రెండో డోసు
|
|
116804704
|
|
ముందు జాగ్రత్త డోసు
|
|
14389840
|
|
ముందు జాగ్రత్త డోసులు
|
|
26976618
|
|
మొత్తం డోసులు
|
|
1879576423
దేశవ్యాప్త క్రియాశీల కేసుల సంఖ్య 15,636. మొత్తం పాజిటివ్ కేసుల్లో ఇది 0.04 శాతం.
భారతదేశ రికవరీ రేటు 98.75 శాతంగా ఉంది. గత 24 గంటల్లో 1,970 మంది రోగులు కోలుకున్నారు. దీంతో, కోలుకున్న రోగుల సంఖ్య  4,25,23,311 కి పెరిగింది.
గత 24 గంటల్లో 2,483 కొత్త కేసులు నమోదయ్యాయి.
గత 24 గంటల్లో మొత్తం 4,49,197 పరీక్షలు చేశారు. దేశవ్యాప్తంగా ఇప్పటివరకు 83.54 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.58 శాతంగా, రోజువారీ పాజిటివిటీ రేటు 0.55 శాతంగా నమోదయ్యాయి.